Okresná prokuratúra Poprad 
Štefánikova 11, 058 01 Poprad 1 	

Sp. zn. : 1 Pv 860/11/7706	Poprad, 9.8.2013
EEČ : 2-57-116-2013

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Poprad
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 7.6.2012, spisová značka 1 Pv 860/11/7706, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 02.12.2011 v čase okolo 15.45 hod. v Poprade na Francisciho ulici pri objekte zvanom Stodola, neoprávnene prechovával pre vlastnú potrebu po domácky pripravenú cigaretu v dĺžke 10 cm s obsahom sušeného rastlinného materiálu, ktorý vykazoval morfologické znaky rastlinného rodu Cannabis (konope) s hmotnosťou 300 mg, s obsahom hlavnej účinnej látky tetrahydrokanabinolu (THC), v množstve väčšou  ako 10 mg, čo predstavuje najmenej jednu obvykle jednorazovú dávku na použitie, pričom rastliny rodu Cannabis (konope) sú zaradené v zmysle zákona  Národnej rady SR č. 139/1998 Z. z. o omamných látkach, psychotropných látkach a prípravkoch, v znení neskorších predpisov do I. skupiny omamných látok. 

Uznesením prokurátora Okresnej prokuratúry XXXXX zo dňa 7.6.2012, spisová značka 1 Pv 860/11/7706, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry XXXXX uznesením sp. zn. 1 Pv 860/11  zo dňa 07.06.2012, ktoré nadobudlo právoplatnosť dňa 19.06.2012, podľa § 216 ods. 1 Trestného poriadku rozhodol o podmienečnom zastavení trestného stíhania obvineného XXXXX pr prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona, ktorého sa obvinený mal dopustiť tak, ako je to uvedené vo výrokovej časti tohto uznesenia. 

	Podľa § 216 ods. 2 Trestného poriadku bola obvinenému XXXXX určená skúšobná doba v trvaní 12 (dvanásť) mesiacov.   

	Skúšobná doba podmienečného zastavenia trestného stíhania uplynula dňa 19.06.2013.

Po uplynuté tejto skúšobnej doby bol vyžiadaný odpis registra trestov, z ktorého bolo zistené, že obvinený nebol odsúdený za iný trestný čin spáchaný v priebehu skúšobnej doby. 

Podľa správy z miesta trvalého bydliska je hodnotený všeobecne, z charakteristiky Spojenej školy XXXXX, ktorú obvinený navštevoval vyplýva, že štúdium úspešne ukončil maturitnou skúškou, pričom počas štúdia škola neriešila voči nemu závažnejšie disciplinárne priestupky. 

Zo správy Obvodného úradu ,Odboru všeobecnej vnútornej správy v Poprade vyplýva, že v sledovanom období obvinený bol postihnutý blokovou pokutou za drobné porušenie pravidiel cestnej premávky. 

Podľa ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

	V danej veci bolo zistené, že obvinený počas skúšobnej doby viedol riadny život a preto bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený  do troch dní od jeho oznámenia na Okresnú                                         prokuratúru v Poprade. Ak táto sťažnosti nevyhovie, predloží ju na rozhodnutie nadriadenej prokuratúre. Sťažnosť má odkladný účinok. (§ 217 ods. 3 Trestného poriadku) Právoplatnosťou uznesenia nastávajú účinky zastavenia trestného stíhania. (§ 217 ods. 4 Trestného poriadku, § 9 ods. 1 písm. e/                                         Trestného poriadku)

JUDr. Karol Daniel
prokurátor